বৰপেটা জিলাৰ পাঠশালাত সোমবাৰে বিশ্বকৰ্মা পূজাৰ দিনটোত বিদ্যুৎ যোগান ধৰাত ব্যৰ্থ হোৱাৰ বাবে ৰাইজে অসম শক্তি বিতৰণ কোম্পানী লিমিটেড (এ পি ডি চি এল)ৰ কাৰ্যালয় ঘেৰাও কৰে।
পাঠশালা চহৰত থকা এপিডিচিএলৰ কাৰ্যালয়ত উত্তেজিত ৰাইজে শিলাবৰ্ষণ কৰাৰ পিছতে পৰিস্থিতিয়ে হিংসাত্মক ৰূপ লয়। অঞ্চলটোত চি আৰ পি এফ তথা আৰক্ষী বাহিনীকে ধৰি নিৰাপত্তা বাহিনীৰ লোক নিয়োগ কৰা হয়।
স্থানীয় উন্মত জনতাই এপিডিচিএললৈ অহাযোৱা কৰা পথটো অৱৰোধ কৰাৰ লগতে পথৰ ওপৰতে টায়াৰ জ্বলাই দিয়ে।
ৰাইজে লগতে পাঠশালা-হাউলী পথটোও অৱৰোধ কৰে। বজালী মহকুমাৰ মহকুমা আৰক্ষী বিষয়াই পৰিস্থিতিৰ বুজ ল'বলৈ ঘটনাস্থলী পৰিদৰ্শন কৰে।
উল্লেখযোগ্য যে প্ৰায় ৭-৮ ঘন্টা ধৰি পাঠশালাক বিদ্যৎ সেৱা বন্ধ হৈ আছিল। স্থানীয় ৰাইজ ৰাজপথলৈ ওলাই আহি বিদ্যুৎ বিভাগৰ ব্যৰ্থতাৰ বিৰুদ্ধে ধৰ্ণা দিয়ে।
সন্ধিয়া প্ৰায় ৬ বজাৰ পৰা বিক্ষুব্ধ ৰাইজ ওলাই আহি এপিডিচিএলৰ কাৰ্যালয়ৰ সন্মুখত জুম বান্ধিবলৈ আৰম্ভ কৰে।
সংশ্লিষ্ট কৰ্তৃপক্ষই আশ্বাস দিয়ে যে নিশা ১১ বজাৰ পিছতহে বিদ্যুৎ সেৱা যোগান ধৰিব পৰা যাব। কিন্তু মাজ নিশালৈকে বজালী মহকুমাত বিদ্যুৎ সেৱা বন্ধ আছে।
পাঠশালাত বিশ্বকৰ্মা পূজাৰ দিনটো বিদ্যুৎ সেৱা অবিহনে ৰাইজে পূজা পালন কৰিবলগীয়া হয়।
বিদ্যুৎ সেৱা বন্ধ থকাৰ বাবে পাঠশালাৰ শ্বহীদ মদন ৰাউতা অসামৰিক চিকিৎসালয়ত চিকিৎসাধীন ৰোগীসকলে অসহ্যকৰভাৱে সময় কটাবলগীয়া হয়। ৰোগীসকলে বিদ্যুতৰ অভাৱত ফেন চলাব নোৱাৰাৰ বাবে গৰমৰ পৰা ৰক্ষা পাবলৈ বিচনীৰ বা ল'বলগীয়া হয়।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
